Gregorius Episcopus, servus servorum Dei, dilectis filiis, Berardo Abbati Trenorchiensis monasterii, ejúsque fratribus tam præsentibus quàm futuris, regularem vitam professis in perpetuum. Commissæ nobis Apostolicæ Sedis auctoritas nos hortatur, ut divinis locis, ejúsque personis auxilium cum devotione debitâ implorantibus, tuitionis præsidium impendere debeamus. Quia sicut injusta petentibus nullus est tribuendus effectus, ita legitima  justa poscentium non est differenda petitio: præsertim eorum vel qui religionem devotè videntur amplecti,  sub eâ gaudent Domino militare, vel qui cum honestâ vitâ,  laudabili morum compositione student omnipotenti Domino deservire. Proinde, dilecti in Domino filii, vestris justis postulationibus clementer annuimus,  Trenorchiense monasterium, quod specialiter beati Petri juris existit, in quo divino mancipati estis obsequio, prædecessorum nostrorum felicis recordationis, Urbani, Calixti, Lucii, Eugenii,  Alexandri, Romanorum Pontificum vestigiis inhærentes, sub beati Petri  nostrâ protectione suscipimus,  præsentis scripti privilegio communimus. Statuentes ut quascumque possessiones, quæcumque bona idem monasterium impræsentiarum justè  canonicè possidet, aut in futurum concessione Pontificum, largitione Regum vel Principum, oblatione fidelium, seu aliis justis modis præstante Domino poterit adipisci, firma vobis vestrísque successoribus  illibata permaneant. In parrochialibus verò Ecclesiis quas tenetis, liceat vobis Sacerdotes eligere,  electos Episcopo repræsentare; quibus (si idonei inventi fuerint) Episcopus animarum curam committat. Et de plebis quidem curâ iidem Sacerdotes Episcopo, de temporalibus autem vobis debeant respondere. Liceat quoque vobis clericos ac laicos à sæculo fugientes, liberos  absolutos ad conversionem recipere,  eos absque ullius contradictione in vestro collegio retinere. Sanè novalium vestrorum, quæ propriis manibus aut sumptibus colitis, de quibus aliquis hactenùs non percepit, seu de nutrimentis animalium vestrorum, nullus omninò à vobis decimas præsumat exigere. Cùm autem generale interdictum terræ fuerit, liceat vobis clausis januis, exclusis excommunicatis  interdictis, non pulsatis campanis suppressâ voce divina officia celebrare, dummodò causam non dederitis interdicto. Sepulturam quoque ipsius loci liberam esse decernimus, ut eorum devotioni  extremæ voluntati qui se illic sepelire deliberaverint, (nisi fortè excommunicati, vel interdicti sint, aut publicè usurarii) nullus obsistat: salvâ tamen justitiâ illarum Ecclesiarum, à quibus mortuorum corpora assumuntur. Obeunte verò te nunc ejusdem loci Abbate, vel tuorum quolibet successorum, nullus ibi qualibet subreptionis astutiâ seu violentiâ præponatur, nisi quem fratres communi consensu, vel fratrum major pars consilii sanioris secundùm Dei timorem  beati Benedicti regulam providerint eligendum: qui à Romano Pontifice, vel ab ejus Legato munus benedictionis accipiat. Decernimus ergo ut nulli omninò hominum liceat præfatum monasterium temerè perturbare, aut ejus possessiones auferre, vel ablatas retinere, minuere, seu quibuslibet vexationibus fatigare; sed illibata omnia,  integra conserventur, eorum pro quorum gubernatione ac sustentatione concessa sunt, usibus omnimodis profutura: salvâ Sedis Apostolicæ auctoritate. Si qua igitur in futurum ecclesiasticâ sæcularísve personâ hanc nostræ constitutionis paginam sciens, contra eam temerè venire tentaverit, secundò tertióve commonita nisi reatum suum congruâ satisfactione correxerit, potestatis honorísque sui careat dignitate, reámque se divino judicio existere de perpetratâ iniquitate cognoscat,  à sacratissimo Corpore ac Sanguine Dei  Domini Redemptoris nostri Jesu Christi aliena fiat, atque in extremo examine districtæ subjaceat ultioni. Cunctis autem eidem loco sua jura servantibus sit pax Domini nostri Jesu Christi; quatinùs  hìc fructum bonæ actionis percipiant,  apud districtum Judicem præmia æternæ pacis inveniant. Amen, amen, amen. Symbolum Pontificis, Fac meum Domine signum in bonum. Ego GREGORIUS Catholicæ Ecclesiæ Episcopus subscripsi. †. Ego Thomas tituli Sanctæ Sabinæ Presbyter Cardinalis SS. †. Ego Stephanns Sanctæ Mariæ trans Tiberim, tituli Calixti Presbyter Cardinalis SS. †. Ego Jacobus Tusculanus Episcop. SS. †. Ego Romanus Portuensis  Sanctæ Rufinæ Episcop. SS. †. Ego Rainaldus Ostiensis  Velletrensis Episcopus SS. †. Ego Rainerius Sanctæ Mariæ in Cosmidin Diaconus Cardinalis SS. †. Ego Robertus Sancti Eustachii Diaconus Cardinalis SS. †. Ego Riccardus S. Angeli Diaconus Cardinalis SS. Datum Laterani, per manum fratris Jacobi, de Ordine fratrum Prædicatorum, Sanctæ Romanæ Ecclesiæ Vicecancellarii, X. Kalendas Junii, Indictione XII. Incarnationis Dominicæ anno M. CC. XXXVIIII. Pontificatûs verò Domni Gregorii Papæ VIIII. anno tertio-decimo. In plumbo, GREGORIUS Papa VIIII.